CELEX: 32017R0736
Language: ro
Date: 2017-04-26 00:00:00
Title: Regulamentul de punere în aplicare (UE) 2017/736 al Comisiei din 26 aprilie 2017 de modificare a anexei VIII la Regulamentul (CE) nr. 999/2001 al Parlamentului European și al Consiliului în ceea ce privește aprobarea programului național de control al scrapiei clasice al Sloveniei (Text cu relevanță pentru SEE. )

27.4.2017   
            
            
               RO
            
            
               Jurnalul Oficial al Uniunii Europene
            
            
               L 110/2
            
         REGULAMENTUL DE PUNERE ÎN APLICARE (UE) 2017/736 AL COMISIEI
   din 26 aprilie 2017
   de modificare a anexei VIII la Regulamentul (CE) nr. 999/2001 al Parlamentului European și al Consiliului în ceea ce privește aprobarea programului național de control al scrapiei clasice al Sloveniei
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 999/2001 al Parlamentului European și al Consiliului din 22 mai 2001 de stabilire a unor reglementări pentru prevenirea, controlul și eradicarea anumitor forme transmisibile de encefalopatie spongiformă (1), în special anexa VIII capitolul A secțiunea A punctul 3.1 litera (b),
   întrucât:
   
               (1)
            
            
               Regulamentul (CE) nr. 999/2001 stabilește norme pentru prevenirea, controlul și eradicarea encefalopatiilor spongiforme transmisibile (EST) la bovine, ovine și caprine. El se aplică producției și introducerii pe piață a animalelor vii și a produselor de origine animală și, în anumite cazuri specifice, exportului acestora.
            
         
               (2)
            
            
               Articolul 15 din Regulamentul (CE) nr. 999/2001 prevede că introducerea pe piață sau, dacă este cazul, exportul de bovine, ovine sau caprine și spermă, embrioni și ovule provenite de la acestea, face obiectul condițiilor prevăzute în anexa VIII. Capitolul A secțiunea A punctul 3.1 litera (a) din anexa respectivă prevede că un stat membru care dispune, pe întreg teritoriul său, de un program național de control al scrapiei clasice („program național”) îl poate prezenta Comisiei spre aprobare. Punctul 3.1 litera (b) din secțiunea respectivă prevede posibilitatea Comisiei de a aproba programul național, cu condiția ca acesta să îndeplinească criteriile indicate la punctul 3.1 litera (a) din aceeași secțiune. Punctul 3.2 din secțiunea respectivă enumeră statele membre ale căror programe naționale au fost aprobate.
            
         
               (3)
            
            
               La 13 septembrie 2016, Slovenia a prezentat Comisiei o cerere de aprobare a programului ei național. La 8 ianuarie 2017, ca urmare a solicitărilor de informații suplimentare, Slovenia a prezentat o versiune modificată a programului național, oferind clarificări și informații suplimentare cu privire la anumite aspecte ale lui. Programul național modificat ar trebui să fie aprobat, întrucât respectă criteriile prevăzute la capitolul A secțiunea A punctul 3.1 litera (a) din anexa VIII la Regulamentul (CE) nr. 999/2001.
            
         
               (4)
            
            
               Prin urmare, capitolul A secțiunea A punctul 3.2 din anexa VIII la Regulamentul (CE) nr. 999/2001 ar trebui modificat pentru ca Slovenia să fie adăugată pe lista statelor membre cu programe naționale aprobate.
            
         
               (5)
            
            
               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTUL REGULAMENT:
   Articolul 1
   În capitolul A secțiunea A din anexa VIII la Regulamentul (CE) nr. 999/2001, punctul 3.2 se înlocuiește cu următorul text:
   
      
                  „3.2.
               
               
                  Se aprobă programele naționale de control al scrapiei din următoarele state membre:
                  
                              —
                           
                           
                              Danemarca,
                           
                        
                              —
                           
                           
                              Slovenia.”
                           
                        
            
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 26 aprilie 2017.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 147, 31.5.2001, p. 1.